भारतीय प्रौद्योगिकी संस्थान, रोपड़
भारतीय प्रौद्योगिकी संस्थान, रोपड़ मानव संसाधन विकास मंत्रालय, भारत सरकार द्वारा स्थापित संस्थान है। संस्थान का पहला सत्र सन २००८ में शरू हुआ। संस्थान पंजाब के रूपनगर जिले में स्थित है। संस्थान अभी अस्थाई कैम्पस में चल रहा है। सन २०१३ तक संस्थान अपने स्थाई कैम्पस में स्थानांतरित हो जाएगा। संस्थान निम्नलिखित शिक्षण क्षेत्र में बैचलर ऑफ टेक्नोलॉजी (बी.टेक्) पाठ्यक्रम प्रदान करता हैः कम्प्यूटर विज्ञान तथा इंजीनियरी, विद्युत इंजीनियरी तथा यांत्रिक इंजीनियरी। इन कार्यक्रमों को आठ सेमेस्टरों में बांटा गया है तथा प्रत्येक वर्ष आई आई टी संयुक्त प्रवेश परीक्षा के माध्यम से चुने गए चालीस विद्यार्थियों को प्रत्येक शाखा में प्रवेश दिया जाता है।